kk kk bg kk kk be kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk de kk en ca kk kk kk kk kk kk kk kk kk kk de kk de kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ru kk kk kk kk ru kk ru uk kk kk kk kk de hbs_cyr kk de kk kk kk uk kk kk ru kk kk kk uk ky kk ky kk en kk kk kk kk kk kk kk ba kk kk kk kk kk kk kk de en kk kk de en kk kk de en kk kk kk kk en kk kk en kk kk kk kk kk kk hbs_cyr kk kk kk kk kk hbs_cyr kk ru bg kk kk kk kk bg en kk kk kk kk kk kk be it en en fr en it en en
Қадір түнін қалай өткізген абзал? - Қазақстандағы Ислам
Бүгін Рамазан айының 27-ші түні. Көпшілігіміз Қадір түні дегенде тікелей 27-ші түнді еске аламыз. Бұл мақалада мен Қадір түні туралы біраз мәлімет беруге тырысамын.
Бұл түнде Алланың ең ұлық кітабы Құран Алланың ең ұлық пайғамбарына түсе бастағандықтан, бұл түн ұлық әрі қадірлі түн болып табылады.
270 адам радикалды көзқарасынан қайтты
Ғұламалардың айтуынша, бұл түн жер беті періштелерге толғандықтан және періштелердің бүгін түнде жерге түсуіне байланысты бос орын болмағандықтан осылай деп те аталды.
Қадір түнінің уақыты нақты көрсетілмеген. Мұның астарындағы хикмет туралы былай делінген: Алла тағала құлдарына деген хикметтері мен мейірімін берген нығметтерінің ішінде жасырған.
Өзі үшін дұға еткенде дұғасы қайтарылмайтын ең ұлы есімін (Исм-и ағзам). Бұл Алланы 99 есімінің ішінде жасырылған. Алланың 99 есімін толық айтқанда бұл құпия ашылады.
Аятта «орта намаз» деп айтылған намаз, бес уақыт намаздың ішінде жасырылған. Кім бес уақыт намазын оқыса, орта намазды да оқиды.
Кімде-кім жұма күні шын көңілден дұға етсе, оның дұғасы қабыл болады. Бұл уақытты да жұма күннің ішінде жасырып қойған. Міне осы себептенде мұсылмандар жұма күнін дұғамен өткізсе алады.
«Әулиелерін» адамдар арасында жасырып қойған. Міне осы себептен де басқа адамдарды кемсітпеуді, қор көрмеуді және құқықтарын таптамауды бұйырып, әр адам туралы жақсы пікірде болуымыз міндеттеледі.
Пенде кез келген ғибадатты және дұғаны кемсітпей орындауы үшін Алланың разылығын жасырды. Өйткені пенде «Алланың қалауы осында болуы мүмкін» деп ойласын.
Міне осындай себептерді негіздей отырып, Қадір түнін Рамазанның соңғы он күндігінде жасырды. Мұсылмандар Рамазанның соңғы он күнін ерекше өткізу үшін Қадір түнін жасырды.
Қадір түнінің нақты уақыты белгісіз болғанымен, ислам ғұламалары бірнеше пікір айтқан. Көпшілігінің қабылдаған көзқарас – Қадір түні – «жиырма жетінші түн». Алайда бұл тек ғұламалардың пікірі. Ең абзалы Рамазан айының соңғы он түнінің тақ күнінің түндерінде Қадір түнін іздеу керек. Яғни дұға тілекпен, ғибадатпен өткізу керек.
Қадір түнінің қасиетті болуының ең басты себебі – қасиетті кітабымыз Құран Кәрім түсірілген түн. Құран Кәрім түсіріле бастауына қатысты мынадай ең маңызды деген екі қасиетін айта аламыз. Бұл екі қасиетті «Қадір» сүресінде былай деп айтылған.
Мың айдан да қадірлі.
Мың ай дегеніміз сексен үш жыл төрт ай, яғни адамның орташа өмір сүру ұзақтығы. Демек, Қадір біздің бір өмірлік ғұмырымыздан да артық екен. Кейбір риуаяттарда Алла елшісі Мұхаммед (с.ғ.с.) Раббысына дұға еткені, себебі алдыңғы үмметтердің өмірі өте ұзақ болғаны және олардың арасында ұзақ уақыт ғибадат етіп, мойынсұнған адамдар болғаны айтылады. Кейбір ғұламалардың пікірінше, мұндағы «мың» тіркесі молшылықты меңзеп, Қадір түні мың айдан теңдессіз артық. Қадір түнінің мың айдан артық болуы «Қадір түнінде жасалған ғибадат пен дұға тілектер, мың айлық ғибадат пен дұғадан артық» деп түсіндіріледі.
Періштелер мен Рухтың (Жәбірейіл) сол түні жерге түсуі
Қадір түнінде періштелер мен рух (Жәбірейіл (ғ.с.)) сол түнде бұйырылған әрбір хикметті амалдың арқасында жерге түседі. Олардың басына періштелер мен Жәбірейіл (ғ.с.) түсуі көктегілер мен жер бетіндегілердің сол түні жердегі мешітте бас қосып, сол түнді басқа уақыттардан артық етуді білдіреді. Қадір түнінде Хз. Пайғамбар мен Жәбірейіл (ғ.с.) кездескені сияқты, Жәбірейіл мен періштелер де әрбір қадір түнінде үмметімен (мұсылмандармен) кездеседі.
Қадір түні не істеу керек?
Рамазан айының соңғы он түнінің әрқайсысын «бұл түн Қадір түні болсын» деген оймен өткізу – сүннеттегі ең абзал амал. Рамазан айының соңғы он түнінде Алла Елшісі иғтикафқа кіріп, ғибадат, дұғасын көбейтетін және осы түндері жұбайларын да ғибадат етуге шақыратын. Бұдан басқа Пайғамбарымыз бұл түндері мынадай амалдарды жасайтын және барша үмметіне бұйырған.
Тәубе, истиғфар дұғасын оқу
Хз. Айша анамыздың (р.а.) айтуы бойынша, Алла елшісінен (с.ғ.с.): «Қадір түніне тап болсам, қалай намаз оқимын?» деп сұрайды. Пайғамбарымыз Мұхаммед (с.ғ.с.): «Уа, Алла, сен кешірімдісің, кешіргенді жақсы көресің, мені кешір», – деп дұға етуге кеңес береді. Олай болса, бұл түнде ең бірінші орындалатын іс – Алладан кешірім сұрау. Әрбір адам өмір бойы біліп немесе білмей істеген күнәлары үшін шын жүректен Алладан кешірім сұрап, болашақта әртүрлі күнәлардан аулақ болуға бел буып, осы үшін Алладан жәрдем сұрауы керек. Бұл күні ренжіген адамдарымен татуласуға тырысуы керек.
Бұл түндер үшін белгілі бір ракағатта және белгілі бір жолмен оқылатын намаз жоқ. Алайда әркім кездейсоқ және нәпіл ретінде қалағанынша намаз оқи алады және дұға ете алады. Егер түнді ғибадатпен өткізетін болса, үтір намазын тарауих намазынан кейін емес, түннің соңында оқығаны қайырлырақ. Өйткені Пайғамбарымыздың сүннетінде түннің ең маңызды бөлігі үтір намазы болып табылады.
Рамазан айының қадір-қасиеті мен үстемдігінің басты себебі Құран Кәрім болғандықтан, бұл түндерде ең абзалы Құранның жүзінен жіне мағынасын түсініп оқу.
Бұл түнде дұғалар ең көп қабыл болатын түн. Бұл түнде әркім өзіне, отбасына, туған-туыстарына, таныстарына, дүниеден өткен жақындарына, барша мүміндерге дұға етуі керек. Әсіресе, дүниеде жәбір көрген мұсылман бауырларымызға дұға тілеп, өзіміздің де, олардың да дүние мен ақырет бақытына жетуіміз үшін Алладан пана тілеуіміз керек.
5) Алланы еске алу.
Алла Елшісінің сүннетіндегі зікірлерді (Субханаллаһ, Әлхамдулиллаһ, Аллаһу әкбар, лә хаулә уәлә қууә иллә билләһ, т.б.) деген сөздерді көп айтуы керек. Бұл сөздерді айтудың белгілі бір саны мен өлшемі жоқ, әр мұсыман қолынан келгенше жасауы керек.
Қадір түнінде ғибадат, дұға және басқада ізгі амалдармен қоса, діни білім болып табылатын (тәпсір, хадис, фиқһ) т.б. кітаптарын оқу да ғибадат болғанындай насихат да ғибаттың бір түрі.
Раббымыз Қадір түнінің қадірін біліп, бұл түнді дұрыс бағалап, өмірін Қадір түніндей өткізіп, ақыретін де мерекедей өткізуді нәсіп етсін.
Нұр-Сұлтан қаласы Діндерді зерттеу орталығының теологы,
Тегтер: Исатай БердалиевҚадір түніоразаРамазан
Әлемдік және дәстүрлі діндер лидерлерінің съезі
Дінаралық диалог – ислам сеніміне қайшы келмейді
Құран Кәрімде аты аталған діндер
Ағымға алданбау үшін нені білу керек?
Маш Алла бир гибрат алдым рахмет сиздерге Алла разы болсын
Пікір қалдыру Жауапты болдырмау
Э-пошта мекенжайыңыз жарияланбайды. Міндетті өрістер * таңбаланған
Келесі рет пікір қалдыру үшін менің атымды, электрондық поштамды және веб-сайтымды осы браузерде сақтау.
«Хикмет» cөзінің мағынасы қандай?
Бөлісу 197 Твитерге 123
Исламның 5 парызы – Ибраһимнің (а.с.) 5 қазынасы
Бөлісу 1220 Твитерге 763
Төрт мәзһаб – ислам
Бөлісу 743 Твитерге 465
Қожа Ахмет Ясауи хикметтері – тәрбиелік құрал
Бөлісу 141 Твитерге 88
ҚАЖД қызметкерлеріне оқыту семинары ұйымдастырылды
Ақтауда «Жаңа Қазақстанның тірегі – жалынды жастар» форумы өтті
270 адам радикалды көзқарасынан қайтты
Kazislam порталы – мемлекетіміздің дін саласында жүргізіп жатқан жұмыстарын насихаттайтын еліміздегі бірден-бір интернет-ресурс.
Құпия сөзді қалпына келтіру
Құпия сөзді қалпына келтіру үшін пайдаланушы аты немесе электрондық пошта мекенжайын енгізіңіз.
Update Required Flash plugin